als_Latn dik_Latn sag_Latn
Gentian Zenelaj shuan kureshtjen për "Brekët". Për çfarë zihen burrat? (FOTO LAJM)
Abonohuni për lajmet sportive me e-mail:
Thonë se e qeshura të shton jetën. Nëse jeni gati të përjetoni emocione të papërshkrueshme për plot 80 minuta në atë që është kthyer këto ditë në një ngacmim për fantazinë, mjafton të shijoni komedinë "Brekët".
Është e udhës që të parashtroni shumë pyetje, ndërsa natyrshëm të vjen pyetja se pse ky titull. Përgjigjen do ta merrni në këtë intervistë eskluzive për Portalin Albeu, nga një prej aktorëve më në zë, e njëkohësisht ai që ka udhëhequr rolin kryesor të kësaj vepre madhështore.
Ai është aktori i talentuar Gentian Zenelaj, i cili duke na rrëfyer se kush kanë qënë ngacmimet e para dhe batutat e njëpasnjëshme tek "Brekët", ne formojmë fjalëkryqin tonë. Peshën e kësaj komedie nuk e mban vetëm Genti, i cili është një zë padiskutim kryesor, por në kastin e aktorëve janë emra të njohur të skenës, të cilët me mjeshterinë e tyre, i kanë dhënë larmishmëri komedisë "Brekët".
Për t'ju shuar pak kureshtjen, e për t'ju ngacmuar imagjinatën, gjithçka nis me një palë të mbathura grash, të cilat do të bënin lëmsh një qytet të tërë.
Një gruaje të re i bien të mbathurat gjatë një mitingu, ç'ka do të shkaktonte një stuhi të vërtetë jo vetëm në familje, por në qytet. “Brekët” nuk është gjë tjetër veçse një komedi gjermane, e cila për hir të së vërtetës demaskon patriarkalitetin.
Një gruaje të re, por të nënvlerësuar nga burri, gjatë një mitingu i bien të mbathurat. Kaq ka mjaftuar që ky incident të shkaktojë jo vetëm të qeshura, por edhe intriga tek meshkujt perreth. "Brekët" është një komedi gjermane e cila është e shkruar në 1911 nga shkrimtari Carl Steirnheim dhe është mjaft e përshtatshme për realitetin shqiptar. Për t'ju futur pak më në brendësi të ngjarjeve, po ju zbulojmë disa nga batutat gjatë shfaqjes.
Teksa gruaja shfaqet në skenë, debati i menjëhershmëm nis me burrin, i cili është një zyrtar. Sipas tij, "gjithmonë gruaja e ka fajin".
Luiza
-S'di si më rane
Kristo
-Ti kishe mbajtur me duar
Kristo
-Ditën për diell, në mes të Bulevardit të bien brekët.....
Teksa ai parashtron pyetjen nëse do e pushojnë nga puna, Genti i cili luan rolin e Kristos thotë më tej: "Brekët kanë shkaterruar Qeveritë".
Në lojë futen Benjamin Kohen me K, qiraxhiu i cili ishte berber. Ai çdo qindarkë e përdorte për të blerë libra. E thëmë me fjalë të thjeshta, ai vinte nga një familje me tradita. Por loja bëhet edhe më emocionante, kur në shtëpi vjen edhe një protagonist tjetër, një qiraxhi i cili pranoi menjëherë kushtet e vendosura nga e zonja e shtëpisë. Ai është Franko, i cili shkoi menjëherë të kërkonte një dhomë me qëra, pasi kishte parë gruan teksa i binin brekët. Nga ana tjetër, burri ndonëse kërkonte ta trajtonte gruan si pronë, luante rolin e xhelozit, por pa pikën e problemit edhe mund ta tradhëtonte.
Kristo
i thotë Benjaminit:
Z. Franko me gruan time? Ndoshta
Ti? Mbase
Ti qenke një donzhuan....Luiza
, boll u shtire si një shtëpiake e devotshme...
Në lojë futet edhe Frida, të cilën e ngacmon Kristo
(GENTI)
-Po sikur ta marr vesh Luiza
?-i thotë ajo
-Qejfi e mposht moralin, -i përgjigjet ai
-Pula plak e bën pilafin e mirë....
Dhe në fund, në përpjekjet për të shuar epshin, të dy qiraxhitë e kuptojnë se kësaj historie i kishte ardhur fundi. Benjamini thotë se "Të gjithë kemi rënë në kurthin e rrethanave. Xhelozia e kishte mbyllur ciklin". Jo vetëm kaq, por edhe qiraxhiu tjetër u largua duke lënë shenjë në atë shtëpi. Largimi i tij ishte me anë të një poezie, që i'a kishte dedikuar gruas në fjalë, Luizës.
"Kur dashuria gjen fole, ajo përjetë aty fle".
Si ju erdhi ideja për ta vënë në skenë?
"Pata një telefonatë nga regjisori i pjesës, Kastriot Çipi, që më ofroi këtë rol. Sigurisht që nuk hezitova fare. E pranova menjëherë, sepse një rol në Teatër gjithmonë më josh".
Ku konsiston performanca e aktorëve? Çfarë karakter përshkruan secili nga personazhet? Çfarë sjell personazhi juaj?
"Ky është titulli origjinal i pjesës së shkruar në vitin 1911 nga Karl Sternhaim. Pa diskutim, vepra
e tillë më e njohur dhe që në 1911 vepra
është vënë në skenë me qindra herë në shumë shtete të botës. Vepra
siç ka edhe momentet e saj me shumë humor, përcjell edhe mesazhe të forta sociale. Për pozicionin e gruas në familje dhe shoqëri. Vepra
gjatë shtjellimit tregon me nota të forta humori influencën e politikës në jetën tonë, prezencën e maskilizmit në raportin në çift".
Prej sa ditësh është vënë në skenë kjo shfaqje dhe si është pritur nga publiku? Dhe për sa ditë do të vihet në skënë kjo shfaqje?
"Vepra
ka 6 personazhe. Është Kristo
, personazhi që luaj unë, një njeri meskin, maskilist, karrierist dhe shumë servil. Është Luiza
që luhet nga Alesia Xhemalaj. Një grua e lodhur nga kjo martesë, një femer e re, e etur për pak aventurë dhe romancë, e mbyllur brënda kater mureve. Shpesh herë e sheh veten si një zog të mbyllur në kafaz. Frida, një tjetër shtëpiake më e madhe në moshë se Luiza
, e cila e shtyn Luizën në kërkim të një aventure. Është një femër llafazane dhe i fut hundët kudo. E luan në këtë komedi Valina Muçolli nga Kosova. Franko, një poet i pabotuar asnjëherë, më saktë një pseudopoet që kur ka parë atë skenë në bulevard shfaqet në deren e shtëpisë, për të marrë dhomën me qera. Këtë rol e luan Dorian Ramaliu. Beniamini luhet nga Laert Vasili, një berber hebre që kërkon një aventurë personale dhe mendon që Luiza
do jetë femra e kesaj aventure personale. Ademi, një shkencëtar që gjendet komplet gabimisht në këtë situatë, luhet nga Apostol Kaci. Dhe në fund, kryetari që luhet nga Kastriot Çipi. Një kryetar steriotip, që nuk ndryshon aspak nga meshkujt që e rrethojnë Luizën. Kristo
është një personazh që e dua shumë vetëm për një arsye, sepse është komplet e kundërta ime.
E pëlqeva që në fillim, sepse më detyroi të ndryshoj komplet për ato 80 minuta në skenë. Pjesa tashmë ka bërë 10 debutime, me një sukses të madh. Publiku e ka ndjekur me shumë dëshirë 10 netë dhe nga komentet dhe përshtypjet, e kanë pëlqyer shumë. Këtu gjej rast të falenderoj Znj.Suela Konjari që e drejton Teatrin e Metropolit, për të gjithë përkushtimin.
Pjesa do vazhdojë të jetë pjesë e repertorit të Teatrit edhe disa javë të tjera".
Komedia vjen në skenën e Teatrit Metropol nga regjisori Kastriot Çipi. Në të interpretojnë aktorët Gentian Zenelaj, Alesia Xhemalaj, Dorjan Ramaliu, Laert Vasili, Valina Muçolli, Apostol Kaçi. /albeu.com/
Shtuar më 16/03/2015,
ora 11:14
als_Latn als_Latn als_Latn als_Latn als_Latn als_Latn als_Latn als_Latn als_Latn kmr_Latn als_Latn lua_Latn als_Latn lua_Latn als_Latn als_Latn als_Latn lua_Latn als_Latn als_Latn als_Latn als_Latn als_Latn als_Latn scn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn